EkBass/fiwiki-20250220-pages-articles huggingface dataset:
Isoterminen ilmakehä

Isoterminen ilmakehä on fysikaalinen malli gravitaatiokentässä olevalle ilmakehälle, jossa vallitsee kauttaaltaan sama lämpötila. Malli olettaa, että ilmakehän luo pelkästään yksi ideaalikaasu. Isotermistä ilmakehää voidaan tarkastella tilastollismekaanisesti. Tilavuuselementin paino (kts. kuva) on tasapainossa paine-eron korkeuden dh yli kanssa. Elementin alapuoli on paineessa p ja yläpuoli paineessa p + dp. Newtonin ensimmäisestä laista saamme voimille: :A \left( p + dp \right) + \rho A g dh = Ap :A \left( p + \frac{dp}{dh} dh \right) + \rho A g dh = Ap :\frac{dp}{dh}= - \rho g \qquad \mbox{(1)} Emme voi ratkaista (1) sellaisenaan, koska \rho \equiv \rho \left( h \right), eli tiheys on korkeuden funktio. Tarvitsemme siis tiheyden paineen p funktiona. Tätä varten käytämme ideaalikaasun tilanyhtälöä p = nkT \,\\!, missä n = kaasuhiukkasten määrällinen tiheys, k = Boltzmannin vakio ja T = absoluuttinen lämpötila. Jos hiukkasten keskimassa on m, on \rho = mn \,\\!, josta :dp = - \rho g dh = -nmg dh = - \frac{mgp}{kT} dh Integroidaan 0:sta h:hon :\int_{p \left( 0 \right)}^{p \left( h \right)} \frac{dp}{p} = - \int_{0}^{h} \frac{mg}{kT} dh josta :p \left( h \right) = p_0 e^{- \frac{mgh}{kT}} \qquad \mbox{(2)} :n \left( h \right) = n_0 e^{- \frac{mgh}{kT}} \qquad \mbox{(3)} Kaavoista (2) ja (3) havaitaan, että isotermiselle ilmakehälle p ja \rho heikkenevät eksponentiaalisesti korkeuden funktiona. Niissä esiintyy myös Boltzmannin tekijä, jossa energia E = mgh \,\\!, mikä on odotettavaa, koska mgh on kaasuhiukkasten potentiaalienergia (kun h on pieni). Tämä malli toimii erittäin hyvin maan ilmakehälle. Korkeus (h/km) Paine (p/mbar) Suhteellinen paine Isoterminen ilmakehä 0.0 1013 1 1 1.5 840 0.83 0.83 2.4 752 0.74 0.74 3.0 697 0.69 0.69 6.1 465 0.46 0.47 8.5 333 0.33 0.35 Mallilla on useita seurauksia: *8 000 metrissä (kuten Himalajalla korkeimmat vuoret), tiheys on n. 40 % merenpinnan arvosta *painemittaria voi käyttää korkeuden määrittämiseen *korkeuden funktiona pienenevä ilmantiheys määrittää rajakorkeuden, jolla helikopteria voi lentää *vesi kiehuu alemmassa lämpötilassa korkealla == Aiheesta muualla == *The isothermal atmosphere Richard Fitzpatrick, University of Texas, 2006 Luokka:Ilmakehä
Tokitsukaze

Tokitsukaze () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin vuoden 1937 laivasto- ohjelmassa Uragan telakalta, missä köli laskettiin 20. helmikuuta 1939. Se laskettiin vesille saman vuoden lopulla 10. marraskuuta ja valmistui 15. joulukuuta 1940. == Palvelus == Alus suojasi 3. maaliskuuta 1943 joukkojenkuljetussaattuetta Rabaulista Laeen. Liittoutuneiden lentokoneet hyökkäsivät saattueen kimppuun (Bismarckin meren taistelu) ja upottivat kaikki kuljetusalukset sekä useita saattajia. Tokitsukaze sai osuman, joka tappoi 19 miestä. Alus hylättiin, vaikka se ei uponnut. Liittoutuneiden lentokoneet upottivat 4. maaliskuuta hylyn 100 kilometriä Finschhafenista kaakkoon. == Lähteet == * * * === Viitteet === ==Aiheesta muualla== * CombinedFleet.com: Kagerō-luokan hävittäjät Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät
Urakaze

Urakaze () oli keisarillisen Japanin laivaston Kagerō-luokan hävittäjä toisessa maailmansodassa. == Valmistus == Alus tilattiin vuoden 1937 hankinnoissa Fujinagata Shipbuildingilta, missä köli laskettiin 11. huhtikuuta 1939. Se laskettiin vesille 19. huhtikuuta 1940 ja otettiin palvelukseen vielä saman vuoden lopulla 15. joulukuuta. == Palvelus == Bruneista alus lähti 16. marraskuuta 1944 Kureen. Alus suojasi Yahagin, Hamakazen, Isokazen ja Yukikazen kanssa taistelulaiva Yamatoa, Nagatoa ja Kongōa. Alukseen osui 21. marraskuuta 1944 Formosan Keelungista 120 kilometriä luoteeseen Yhdysvaltain laivaston sukellusvene USS Sealionin laukaisema torpedo, jonka aiheuttama räjähdys tuhosi aluksen. Tuhossa sai surmansa koko miehistö sekä 17. hävittäjäviirikön komentajan Tanii Tamotsun. == Lähteet == * * * === Viitteet === ==Aiheesta muualla== * CombinedFleet.com: Kagerō-luokan hävittäjät Luokka:Tyynenmeren hylyt Luokka:Kagerō-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Blessed Ravings

Blessed Ravings on Kyyria-yhtyeen ensimmäinen täyspitkä albumi vuodelta 1994. Levy äänitettiin Helsingissä. Tuottajana Kyyria. Levy julkaistiin uudelleen remasteroituna versiona 1998Yhtyeen viralliset kotisivut SpineFarmin sivustolla ., jolloin levylle lisättiin lähes kaikki Kyyrian siihen mennessä vain singleillä julkaistut kappaleet. == Kappaleet == # # # # # # # # # # # # # # nimetön piiloraita (virallisesti nimetön, TEOSTO:n mukaan In The Night) == Kokoonpano == * Ville Tuomi – laulu * Mig Masta Tanner – kitara * Nico Etelävuori – basso * Dick Domestic Blues MF – koskettimet * Gas Lipstick – rummut === Vierailijat === * Ile Laaksomaa – saha (kappaleessa "Only Eyes Behind") * Matti Tegelman – pystybasso (kappaleessa "Anchorite") * Roope Latvala – kitara (kappaleessa "Winter Winds") == Singlet == * Only Eyes Behind (1994) * Skinny Rover (1995) ==Muut== Kappale "Only Eyes Behind" julkaistiin myös kokoelmalevyllä Metal Rock Cavalcade 1. == Lähteet == == Aiheesta muualla == * * Luokka:Vuoden 1994 esikoisalbumit Luokka:Kyyrian albumit
Yūgumo-luokka

Yūgumo-luokka () oli keisarillisen Japanin laivaston hävittäjäluokka, jonka alukset valmistuivat vuosina 1941–1944. Luokka muistuttaa edeltänyttä Kagerō- luokkaa, erona on erilaiset komentosillat ja Yūgumo-luokassa käyttöön otetut uudet tykkitornit, jotka mahdollistivat 75 asteen korotuskulman ja siten ne soveltuivat ilma-ammuntaan. Yūgumo-luokka kuului ensimmäisen luokan tyypin A-hävittäjiin. == Valmistus == Luokka muistutti ulkonäöltään Kagerō-luokan aluksia. Näkyvimpiä eroja olivat Yūgumo-luokan hieman pidempi runko ja virtaviivaisemmaksi muutettu komentosillan rakenne, joka vakautti laivaa entisestään. Lisäksi Yūgumo-luokan laivojen tykkien tornit muutettiin tyyppi D:n torneiksi, joka mahdollisti tykeille jopa 75 asteen korotuksen (Kagerō- luokalla vain 55 astetta). Tämä muutos johtui sodan myötä kasvaneesta tarpeesta torjua lentokoneita. 25 millimetrin ilmatorjuntatykkien määrän piti olla sama kuin Kagerō-luokalla, mutta jo ensimmäisinä valmistuneille aluksille asennettiin ylimääräinen kaksiputkinen sillan eteen ja myöhemmin valmistuneilta aluksilta poistettiin tykkitorni numero 2 ja korvattiin se kahdella kolmiputkisella rinnakkain asetetulla 25 millimetrin ilmatorjuntatykillä. Vuonna 1944 palveluksessa olleille aluksille lisättiin vielä 14 25 millimetrin ilmatorjuntatykkiä, jolloin kokonaismääräksi nousi 28 tykkiä.Whitley 1988, s. 203. == Palvelus == Tyynenmeren sodan aikana Yūgumo- luokan hävittäjät oli sijoitettu 2., 10., 31. ja 32. hävittäjädivisioonaan. Vuonna 1945 ainoana jäljellä ollut Asashimo oli sijoitettuna 21. hävittäjädivisioonaan ja seurasi Yamatoa sen viimeisellä matkalla. Luokan laivoista Naganami keräsi parhaimman taistelutuloksen, mutta Takanamin viimeinen taistelu Tassafarongan lähellä oli urheudessaan omaa luokkaansa.Whitley 1988, s. 203–204. Yūgumo-luokan tappiot olivat hyvin tyypilliset japanilaisille hävittäjille – kaikki 20 upotettiin. Huomioitavaa kuitenkin on, että 19 laivasta vain neljä upposi pintataistelussa, johon ne oli alun perin suunniteltu. 10 laivaa upposi liittoutuneiden lentokoneiden pommituksissa (mukaan lukien Kiyoshimo, jonka viimeisteli amerikkalainen partiovene). Lopuista viisi upposi sukellusveneiden torpedoihin ja yksi ajettuaan miinaan. Kaikkiaan viisi Yūgumo-luokan alusta upposi kokonaan miehistöineen, mikä osoittaa jopa parhaimpien japanilaisten hävittäjien haavoittuvuuden.Gardiner 1987, s. 195. == Lähteet == * * === Viitteet === == Aiheesta muualla == * Yūgumo-luokan hävittäjät CombinedFleet.comissa *
Julio César Cáceres

Julio César Cáceres López (s. 5. lokakuuta 1979, San José de los Arroyos, Paraguay) on paraguaylainen jalkapalloilija. Puolustajana pelaava Cáceres edustaa tällä hetkellä kotimaansa Club Olimpiaa. Cáceresin ensimmäinen seura oli Club Olimpia, jossa hän voitti Paraguayn mestaruuden 1999 ja 2000 sekä Copa Libertadoresin vuonna 2002 ja Recopa Sudamericanan 2003. Ranskalainen FC Nantes Atlantique osti hänet vuonna 2004 mutta siellä peliuran käynnistyminen viivästyi loukkaantumisen takia. Cáceresin parannuttua Nantesilla oli uusi valmentaja, jolta hän ei saanut paljoa peliaikaa avauskokoonpanossa. Tämän vuoksi Cáceres oli lainassa Brasiliassa Clube Atlético Mineirossa kauden 2005–2006. Vuonna 2006 hän siirtyi argentiinalaiseen River Plateen ja sieltä edelleen Espanjan Primera Divisiónin Gimnàsticiin. Sittemmin hän on pelannut muun muassa meksikolaisseura UANL Tigresissä ja Argentiinassa Boca Juniorsin joukkueessa. Cáceres teki debyyttinsä Paraguayn A-maajoukkueessa 17. huhtikuuta 2002 Englantia vastaan. Hän on pelannut vuosien 2002, 2006 ja 2010 MM-kisoissa kaikkiaan kahdeksan ottelua. Cáceres on pelannut 64 maaottelua ja tehnyt niissä kaksi maalia. Viimeisen maaottelunsa hän pelasi elokuussa 2010.http://fifaworldcup.yahoo.com/06/en/w/player/189334_CACERES_Julio_Cesar.html == Seurat == Kausi Seura Ottelut Maalit 2000–2001 Olimpia 11 1 2001–2002 Olimpia 19 0 2002–2003 Olimpia 25 3 2003–2004 Olimpia 29 1 2004–2005 Nantes 12 0 2005–2006 Atletico Mineiro 20 3 2006 River Plate 2006– Gimnàstic de Tarragona == Lähteet == Luokka:Paraguaylaiset jalkapalloilijat Luokka:Vuonna 1979 syntyneet Luokka:Elävät henkilöt
Márkos Vamvakáris

Márkos Vamvakáris (, 10. toukokuuta 1905 – 8. helmikuuta 1972) oli kreikkalainen rebetiko-muusikko. Vamvakáris syntyi Sýroksen saarella katoliseen perheeseen. 12-vuotiaana hän siirtyi Pireukseen, jossa hän oppi myös soittamaan busukia ja säveltämään lauluja. Hänen ensimmäinen rebetiko- julkaisunsa oli Na 'rchósouna vre mátia mou vuodelta 1934. Vamvakáriksen yhtyeeseen kuuluivat hänen lisäkseen Giórgos Bátis, Anéstos Deliás ja Strátos Pagioumtzís. Vamvakáriksen lauluja ovat myöhemmin laulaneet muiden muassa Grigóris Bithikótsis ja Strátos Dionysíou. Luokka:Kreikkalaiset muusikot Luokka:Vuonna 1905 syntyneet Luokka:Vuonna 1972 kuolleet
Škoda Roomster

Škoda Roomster on Škoda Auton vuosina 2006–2015 valmistama tila-automalli. Sen pakettiautoversio on nimeltään Škoda Praktik. Vuoden 2006 Euro NCAP -kolaritestistä Roomster sai tulokseksi täydet viisi tähteä. vasen|pienoiskuva|Škoda Roomster Scout Roomster esiteltiin Geneven autonäyttelyssä keväällä 2006. Sen muotoilu perustuu Frankfurtin autonäyttelyssä syksyllä 2003 esillä olleeseen samannimiseen konseptiautoon. Roomsterin perusrakenteena käytettiin Volkswagen Groupin silloisen uusimman A5-pohjalevyn sijaan vanhempaa A4-pohjalevyä, jolle perustuvia muita malleja ovat esimerkiksi ensimmäisen sukupolven Škoda Octavia ja Volkswagen Golf IV. Etupään rakenne oli lainattu A04-pohjalevylle perustuvasta Škoda Fabiasta. Roomsterissa on muokattavissa oleva istuinjärjestys, jolle valmistaja on antanut nimen VarioFlex. Se mahdollistaa takana olevien kolmen erillistuimen säätämisen kaikissa suunnissa ja alaskaatamisen, jolloin lattiasta tulee täysin tasainen. Istuimet on myös mahdollista irrottaa kokonaan tavaratilan maksimoimiseksi. Vuonna 2007 esiteltiin ”maastokelpoisempi” Roomster Scout, jossa oli perusmalliin verrattuna 43 millimetriä korkeampi maavara. Ulkonäön erityispiirteenä oli korin mustat muoviset suojalistat. Octavia Scoutista poiketen Roomster Scout oli kuitenkin aina etuvetoinen. Keväällä 2010 Geneven autonäyttelyssä esiteltiin kasvojenkohotuksen kokenut Roomster, joka sai uuden etupuskurin ja sen mukana uudenmalliset sumuvalot. Sisällä oli uusi ohjauspyörä. Kuusivaihteisen automaattivaihteiston korvasi seitsenportainen DSG-kaksoiskytkinvaihteisto. == Lähteet == == Aiheesta muualla == Roomster Luokka:M-segmentin autot Luokka:2000-vuosikymmenen autot Luokka:2010-luvun autot
Dallasin sinfoniaorkesteri

Dallasin sinfoniaorkesteri () on Dallasissa, Texasissa toimiva yhdysvaltalainen sinfoniaorkesteri. Se pitää konserttinsa lähinnä Meyerson Symphony Centerissä. Dallasin sinfoniaorkesteri aloitti toimintansa vuonna 1900. Se keskeytti toimintansa vuosiksi 1914–1918 ja 1941–1945. Kun orkesteri perustettiin uudelleen vuonna 1945, sen ylikapellimestariksi kutsuttiin unkarilainen Antal Doráti. Nykyinen musiikillinen johtaja ja ylikapellimestari on Andrew Litton, jonka viimeinen kausi 2005–2006 kuitenkin on. == Musiikilliset johtajat == * Hans Kreissig (1900–1905) * Walter Fried (1905–1911) * Carl Venth (1911–1914) * Walter Fried (1918–1925) * Paul van Katwijk (1925–1937) * Jacques Singer (1938–1941) * Antal Doráti (1945–1949) * Walter Hendl (1949–1958) * Paul Kletzki (1958–1961) * Georg Solti (1961–1962) * Donald Johanos (1962–1970) * Anshel Brusilow (1970–1973) * Max Rudolf (1973–1974) * Eduardo Mata (1977–1993) * Andrew Litton (1994–2006) * Jaap van Zweden (2008–) == Aiheesta muualla == * Viralliset sivut Luokka:Yhdysvaltalaiset sinfoniaorkesterit Luokka:Dallas
Eettinen kuluttaminen

Eettinen kuluttaminen tarkoittaa tuotteiden tai palveluiden ostamista tiettyjä eettisiä toimintatapoja ja periaatteita noudattavilta yrityksiltä tai yhdistyksiltä. Tähän liittyy epäeettisten tuotteiden ja yritysten boikotointi ja nykyään joillakin kuluttajilla myös epäeettisesti toimiviin valtioihin kytkeytyneiden yritysten boikotointi. Eettiseen kuluttamiseen liittyy olennaisesti myös liiallisen kuluttamisen välttäminen ja tuotteiden huolto, kierrätys tai uudelleenkäyttö. Eettisyys on subjektiivinen käsite, mutta tarkoittaa tässä yhteydessä sitä, että tuottaja ottaa taloudellisten näkökohtien lisäksi huomioon ympäristölliset (kuten päästöt, eläinkokeet) ja sosiaaliset vaikutuksensa (kuten lapsityövoima, oikeudenmukainen palkkaus). Kuluttaja voi vertailla yritysten eettisyyttä erilaisilla eettisillä indekseillä (kuten DJSI, FTSE4Good) ja tuotteiden eettisyyttä erilaisilla merkeillä (kuten Joutsenmerkki, Ekoenergia-merkki, Reilun kaupan merkki, luomu-merkki). ==Katso myös== * Ekoenergia-merkki * Joutsenmerkki * Reilu kauppa * Ympäristömerkintä * Kulutuskapula == Aiheesta muualla == *Ekoenergia- merkki *Reilu kauppa *WWF Suomi: Vastuullinen elämäntapa *Joutsenmerkki, eli Pohjoismainen ympäristömerkki *EU-kukka, eli Euroopan ympäristömerkki *
Greatest Hits (Tom Pettyn albumi)

Greatest Hits on yhdysvaltalaisen Tom Petty and the Heartbreakers -yhtyeen vuonna 1993 julkaisema kokoelma-albumi. Se on Tom Pettyn uran kaupallisesti menestynein julkaisu, ja se on myynyt Yhdysvalloissa kaksitoistakertaista platinaa. Albumille sisältyy vanhojen kappaleiden lisäksi kaksi uutta, kokoelmaa varten kirjoitettua laulua. == Kappaleet == # "American Girl" - 3:32 # "Breakdown" - 2:42 # "Listen to her Heart" - 3:03 # "I Need to Know" - 2:23 # "Refugee" - 3:22 # "Don't Do Me Like That" - 2:42 # "Even the Losers" - 3:38 # "Here Comes My Girl" - 4:25 # "The Waiting" - 3:59 # "You Got Lucky" - 3:36 # "Don't Come Around Here No More" - 5:04 # "I Won't Back Down" - 2:56 # "Runnin' Down a Dream" - 4:23 # "Free Fallin'" - 4:15 # "Learning to Fly" - 4:01 # "Into the Great Wide Open" - 3:44 # "Mary Jane's Last Dance" (uusi kappale) - 4:33 # "Something in the Air" (uusi kappale) - 3:17 Luokka:Vuoden 1993 kokoelma-albumit Luokka:Rick Rubinin tuottamat albumit Luokka:Tom Pettyn albumit
Itäkoski

Itäkosken kylä sijaitsee Kemijoen suurimman kosken, Taivalkosken, itärannalla Keminmaan kunnassa Lapin maakunnassa. Koskeen valmistui vesivoimalaitos vuonna 1975, joten kosken tilalla on nyt patoallas. Ennen valjastamista Taivalkoski oli yksi Euroopan parhaista lohen, siian ja nahkiaisen pyyntipaikoista. Itäkosken koulu ja kaupat on lopetettu, mutta kylällä toimii maaseutuhotelli Juopperin Kartano. Muistoksi kalastusajoista Taivalkosken sillan läheisyyteen pystytettiin kuvanveistäjä Teppo Laurinollin Lippomies-patsas vuonna 1988. == Lähteet == Luokka:Keminmaan kylät
Habakuk

Habakuk voi viitata seuraaviin asioihin: * Habakuk, profeetta ja Habakukin kirjan kirjoittaja, yksi Vanhan testamentin niin kutsutuista pienistä profeetoista * Habakuk, suomalainen gospel-yhtye * Habakuk, puolalainen reggae-yhtye.
Antal Doráti

Antal Doráti (9. huhtikuuta 1906 – 13. marraskuuta 1988) oli unkarilaissyntyinen kapellimestari ja säveltäjä. Doráti syntyi Budapestissa, jossa hänen isänsä soitti viulua orkesterissa. Häntä opettivat Zoltán Kodály, Leo Weiner ja Béla Bartók. Doráti debytoi vuonna 1924 johtamalla Budapestin kuninkaallista oopperaa. Doráti teki ensimmäiset levytyksensä Lontoon filharmonisen orkesterin kanssa. Hänestä tuli Yhdysvaltain kansalainen vuonna 1947. Doráti teki elämänsä aikana yli 600 levytystä ja kuoli Sveitsissä vuonna 1988. Dorátin omaelämäkerta julkaistiin vuonna 1979. Vuonna 1983 kuningatar Elisabet II myönsi hänelle Brittiläisen imperiumin ritarikunnan kunniamerkin. == Orkesterit == Doráti toimi seuraavien orkesterien ylikapellimestarina: * Dallasin sinfoniaorkesteri (1945–1948) * Minneapolisin sinfoniaorkesteri (1949–1960) * BBC:n sinfoniaorkesteri (1963–1966) * Tukholman filharmonikot (1966–1970) * Kansallinen sinfoniaorkesteri (1970–1977) * Detroitin sinfoniaorkesteri (1977–1981) * Kuninkaallinen filharmoninen orkesteri (1975–1979) Luokka:Unkarilaiset kapellimestarit Luokka:Unkarilaiset säveltäjät Luokka:Yhdysvaltalaiset kapellimestarit Luokka:Yhdysvaltalaiset säveltäjät Luokka:Vuonna 1906 syntyneet Luokka:Vuonna 1988 kuolleet
Carlos Bonet

Carlos Bonet Cáceres (s. 2. lokakuuta 1977 Asunción, Paraguay) on paraguaylainen jalkapalloilija. Keskikentällä pelaava Bonet on edustanut kotimaansa seurojen lisäksi argentiinalaista Atlético de Rafaelaa ja meksikolaista Cruz Azulia. Club Libertadissa hän on voittanut maansa mestaruuden vuosina 2002 ja 2003. Bonetin ensimmäinen maaottelu oli 26. maaliskuuta 2002 Nigeriaa vastaan. Hän oli mukana vuosien 2002, 2006 ja 2010 MM-kilpailuissa. Hän on pelannut 80 maaottelua ja tehnyt niissä yhden maalin, Togoa vastaan marraskuussa 2005. Viimeisen maaottelunsa Bonet pelasi lokakuussa 2013 MM-karsintaottelussa Kolumbiaa vastaan.http://fifaworldcup.yahoo.com/06/en/w/player/189436_BONET_Carlos.html == Seurat == * 1995–1998 Club Sol de América (Paraguay) * 1999–2002 Atlético de Rafaela (Argentiina) * 2002– Club Libertad (Paraguay) == Lähteet == Luokka:Paraguaylaiset jalkapalloilijat Luokka:Vuonna 1977 syntyneet Luokka:Elävät henkilöt
Marita Lindahl

Marita Anneli Kirsitie (o.s. Lindahl, 17. lokakuuta 1938 Helsinki – 21. maaliskuuta 2017) oli suomalainen missi, joka voitti Miss Maailma -kilpailun Lontoossa 14. lokakuuta 1957. Toistaiseksi kukaan muu suomalainen ei ole yltänyt samaan. Marita Lindahl toimi ennen missin uraansa Stockmannin tavaratalossa pedikyristinä. Helsingin Messuhallissa pidetyn Miss Suomi -kilpailun voitto 27. tammikuuta 1957 aloitti hänen menestyksekkään uransa kauneuskuningattarena.Uusi Suomi 28.1.1957, s. 7. Samana vuonna Baden- Badenissa pidetyssä Miss Eurooppa -kilpailussa hänet valittiin ensimmäiseksi perintöprinsessaksi ja palkittiin Miss Valokuvauksellisin -palkinnolla. Asiantuntijat sanoivat, että kun vakavan Lindahlin huulilla olisi nähty hymyä, niin voitto olisi ollut hänen. Sen jälkeen hän vapautuikin ja voitti Miss Maailma -kilpailun.Uusi Suomi 15.10.1957, s. 12. Lindahlia verrattiin Monacon ruhtinatar Grace Kellyyn ja heissä olikin paljon samaa. Miss Maailma -kilpailun jälkeen Lindahl matkusti ympäri maailmaa ja teki töitä muun muassa muotilehti Voguelle. Elokuvarooleja hänelle tarjosivat muun muassa italialaisohjaajat Federico Fellini ja Luchino Visconti. Lindahlin mielestä hänestä ei kuitenkaan ollut näyttelijäksi ja se olisi ollut hukkaan heitettyä aikaa. Vuonna 1970 Lindahl rakastui silloiseen Yleisradion juontajaan Martti Kirsitiehen, ja heidät vihittiin samana vuonna. Seuraavana vuonna heille syntyi poika, ja Martti Kirsitien myöhempi kansainvälinen ura mainonnan parissa vei perheen Englantiin. Sittemmin he olivat asettuneet Oxfordiin.http://lempimissit.suntuubi.com/?cat=70 Lindahl kuoli 21. maaliskuuta 2017 sairauskohtaukseen 78-vuotiaana. == Lähteet == Luokka:Miss Maailma -kilpailun voittajat Luokka:Miss Suomi -kilpailun voittajat Luokka:Vuonna 1938 syntyneet Luokka:Vuonna 2017 kuolleet Luokka:Britanniansuomalaiset
Fārs

Fārs (, myös muodossa Fars tai Farsistan) on Iranin provinssi, persialaisten kanta-alue, joka on antanut nimensä niin kansalle kuin farsin kielelle. Se sijaitsee Iranin eteläosassa. Provinssi kattaa 122 608 neliökilometriä, joka on 7,53 % Iranin maapinta-alasta. Seutu tunnettiin muinoin nimellä Pārs tai Persis. Fārsia ovat sen historian aikana hallinneet lukuisat dynastiat, ja sassanidien ja Akemenidien hallitsijasukujen (559–330 eaa.) jäljiltä provinssissa on useita merkittäviä muinaismuistoja, loisteliaita palatseja ja raunioita kuten Aleksanteri Suuren tuhoama Persepolis. Vuonna 2011 asukkaita oli 4 596 658 (6,12 % Iranin väestöstä), jotka muodostivat 1 251 061 taloutta. Heistä 3 106 732 oli kaupunkilaisia ja 1 475 350 maaseutuasukkaita sekä 14 576 oli vailla pysyvää kotipaikkaa. Provinssin pääkaupunki on runsaan 1,4 miljoonan asukkaan Šīrāz. Maanviljely, petrokemian teollisuus ja turismi ovat alueen tärkeitä elinkeinoja. Farsin provinssi muodosti asukasta kohti laskettuna vuonna 2011–2012 (persialainen vuosi 1390) noin 3 478 euron osuuden Iranin bruttokansantuotteesta. Tämä oli selvästi Iranin keskiarvoa (5 054 EUR/vuosi) vähemmän. Provinssissa oli alkuvuonna 2013 yhteensä 29 aliprovinssitason hallintoaluetta (šahrestan), jotka jakautuivat 84 piirikuntaan (bakhsh). Näissä oli 101 kaupunkia ja 205 alimman aluehallintotason maaseutupiiriä (dehestan, kyläyhteisö ympäristöineen). Aliprovinssitason jako oli seuraava: * Abadeh * Arsanjan * Estahban * Eqlid * Bavanat * Pasargad * Jahrom * Kharameh * Khorrambid * Khonj * Darab * Rostam * Zarrindasht * Sepidan * Sarvestan * Šīraz * Farashband * Fasa * Firuzabad * Qirokarzin * Kazerun * Kavar * Gerash * Larestan * Lamerd * Marvdasht * Mamasani * Mohr * Neyriz == Lähteet == == Aiheesta muualla ==
Baselin sinfoniaorkesteri

Baselin sinfoniaorkesteri () on Sveitsin Baselissa toimiva sinfoniaorkesteri. Sen ylikapellimestarina on ollut vuodesta 2003 lähtien Marko Letonja. Sitä ennen ylikapellimestarina oli toiminut Mario Venzago. Baselin sinfoniaorkesteri perustettiin vuonna 1997. Se on levyttänyt Othmar Schoeckin, Luigi Nonon, Robert Schumannin, Klaus Huberin, Maurice Ravelin, Iannis Xenakiksen ja Wladimir Vogelin teoksia ja on ilmoittanut tulevaisuudessa levyttävänsä koko Felix Weingartnerin sinfonisen tuotannon. == Aiheesta muualla == * Viralliset sivut , Luokka:Basel Luokka:Sinfoniaorkesterit Luokka:Sveitsin musiikki
Litsi

Litsi eli litsiluumu eli kiinanluumu (Litchi chinensis) on noin 15–20-metriseksi kasvava ikivihreä pensasmainen puu, joka on läheistä sukua longaanille (Dimocarpus longan) ja rambutaanille (Nephelium lappaceum). Kasvi on alun perin kotoisin Etelä-Kiinasta, jossa sitä on viljelty tuhansia vuosia. Sitä kasvatetaan trooppisen ilmaston alueella ympäri maailmaa, mutta erityisen suosittu se on Kaakkois-Aasiassa.Landness Kearns: What Exactly Are Lychees? Your New Favorite Summer Fruit. Huffpost 10.6.2015. Viitattu 8.4.2020. Nykyään litsiä kasvatetaan myös muun muassa USA:ssa, Thaimaassa, Madagaskarilla ja Israelissa. Tuoreina hedelminä sitä voi olla vaikea löytää kaupoista, mutta purkitettuna sitä voi löytää monista paikoista, erityisesti Aasia-marketeista. Litsiä on pidetty Kiinassa perinteisesti perhesovun ja romantiikan symbolina, ja entisaikaan vastanaineilla oli tapana laittaa sänkynsä alle kuivattuja litsejä poikalasten toivossa. == Puu ja hedelmät == Litsin nahkamaiset lehdet ovat pitkiä ja kapeita. Ne ovat alussa punertavia, mutta muuttuvat vanhemmiten tummanvihreiksi. Terälehdettömät kukat ovat pieniä, joko vihertävän tai kellertävän värisiä, ja kasvavat suurissa, jopa 75 senttimetriä pitkissä, ryppäissä. Itse hedelmä on noin saksanpähkinän kokoinen luumarja, joka muistuttaa etäisesti mansikkaa. Röpelöinen kuori on ohut, melko hauras ja väriltään joko punertava tai ruskea. Kypsä hedelmä on väriltään kaunis voimakkaan punainen. Hedelmäliha on läpikuultavan valkoinen ja sen keskellä on ruskea siemen. Maultaan hedelmä on raikkaan hapan ja hivenen rypälemäinen. Hedelmiä käytetään usein cocktaileissa. Sata grammaa hedelmälihaa sisältää noin 269 kJ (64 kcal) energiaa, 0,9 grammaa proteiinia, 16,4 grammaa hiilihydraatteja ja 0,3 grammaa rasvaa. Litsi on lisäksi erittäin C-vitamiinipitoinen. == Kasvuolosuhteet == Litsi viihtyy parhaiten subtrooppisessa tai trooppisessa ilmastossa, jossa sademäärät ja ilmankosteus ovat suuria. Kukkiakseen se tarvitsee viileän lepokauden. Kasvi ei kuitenkaan kestä kovaa pakkasta. Litsi pitää ravinteikkaasta maaperästä, jonka pH:n tulisi olla noin 6–7. Maan tulee olla hyvin vettä läpäisevää, sillä kasvi ei siedä seisovaa vettä. == Lähteet == * Levanto Marketta, Eksoottisia hedelmiä ja kasviksia, Otava 1985 * Lindstrand Maria, Tutti frutti: kaiken maailman hedelmät tutuiksi, Helsinki: Helmi 2008 ISBN 978-951-556-116-9 * http://www.crfg.org/pubs/ff/lychee.html * http://www.hort.purdue.edu/newcrop/morton/lychee.html#Climate * http://www.finfood.fi/finfood/kasvikset.nsf/0/411E5500C5FAE4B3C2256E0B0035513B?opendocument&Start;=1&Count;=1000&ExpandView;&View;=1 === Viitteet === == Aiheesta muualla == * ITIS: Litchi chinensis * United States Department of Agriculture (USDA): Litchi chinensis * Flora of China: Litchi chinensis * Food Component Database (FooDB): Lichee, Litchi chinensis * Centre for Agriculture and Biosciences International (CABI): Litchi chinensis (lichi) * Muun muassa ohjeita litsin kasvattajalle Luokka:Saippuamarjakasvit Luokka:Hedelmät Luokka:Puut Luokka:Seulonnan keskeiset artikkelit
Niveltulehdus

Niveltulehdus eli artriitti (arthritis) on merkittävä työkyvyttömyyttä aiheuttava sairausryhmä. Nivelrikko eli artroosi tai osteoartriitti on niveltulehduksen yleisin muoto. Nivelreumaan liittyy nivelrikkoa laajempi ja rajumpi tulehdus. Myös esimerkiksi psoriasikseen liittyy krooninen niveltulehdus. Niveltulehduksia voivat aiheuttaa bakteerit ja virukset ja niveltulehdus voi olla jonkin muualla olleen infektion kuten jersinian tai salmonellan jälkitauti. Pogostantauti on viruksen aiheuttama niveltulehdus. Artriittia ei pidä sekoittaa arteriittiin, joka on valtimotulehdus. == Niveltulehdusten jaottelua == *Reaktiivinen artriitti voi seurata infektiotaudista. Kyseessä voi olla yhden tai useamman nivelen tulehdus. Hoitamaton streptokokki-infektio kuten kurkkuangiina voi johtaa vaikeaan mutta ohimenevään moniniveltulehdukseen. Puutiaisen purema voi johtaa borrelioosiin, vaikeasti hoidettavaan moniniveltulehdukseen. **Monoartriitti on yhden nivelen tulehdus. Sen aiheuttaja on usein gonokokki, mutta se voi tulla muustakin syystä. **Oligoartriitti tarkoittaa muutamien nivelten tulehdusta. **Polyartriitti tarkoittaa monien nivelten tulehdusta. *Purulentti eli suppuratiivinen artriitti tarkoittaa märkäistä niveltulehdusta, jossa nivelonteloon ilmaantuu bakteereja sekä valkosoluja. Tila on yleensä hoidettava sairaalassa kirurgisella osastolla. == Lähteet == == Aiheesta muualla == Luokka:Tuki- ja liikuntaelinten sairaudet Luokka:Seulonnan keskeiset artikkelit
Maria Mandel

Maria Mandel (10. tammikuuta 1912 – 24. tammikuuta 1948) oli Auschwitzin naisten leirin komendantti. Hänen uskotaan vastanneen noin 500 000 ihmisen kuolemasta kaasukammioissa. Mandel syntyi Munzkirchenissä Itävallassa. Lokakuussa 1938 hän liittyi leirivartiostoon Aufseherinä Lichtenburgissa, vanhassa keskitysleirissä Saksissa, missä hän työskenteli 50 muun SS-naisen kanssa. 15. toukokuuta 1939 hänet lähetettiin vasta avattuun Ravensbrückin keskitysleiriin Berliinin lähellä. Hän teki nopeasti vaikutuksen esimiehiinsä, ja kesäkuussa 1942 hänestä tuli SS-Oberaufseherin. Lokakuun 7. 1942 Mandel siirrettiin Auschwitz II Birkenaun leiriin Puolassa, jossa hänestä tuli SS Lagerfuhrer, komentaja, miespuolisen SS-komendantin Rudolf Hössin alaisuuteen. Mandel johti kaikkia Auschwitzin naisten leirejä ja alaleirejä, mukaan lukien Hindenburgin, Lichtenwerdenin, Budyn ja Rajskon leirit. Mandelia alettiin nopeasti kutsua pedoksi. Mandel piti klassisesta musiikista, ja hän toimi kapellimestarina keskitysleirillä ja halusi musiikkia, kun vangit menivät kaasukammioon. Marraskuussa 1944 hänet komennettiin Mühldorfin alaleiriin Dachaun keskitysleiriin (Elisabeth Volkenrathista tuli Auschwitzin naiskomendantti). Toukokuussa 1945 Mandel pakeni Mühldorfista synnyinmaahansa Itävaltaan, Munzkircheniin. Yhdysvaltain armeija pidätti Mandelin 10. elokuuta 1945. Kuulustelut paljastivat hänen olleen älykäs ja täysin omistautunut työhönsä leireillä. Hänet luovutettiin Puolaan marraskuussa 1946, ja marraskuussa 1947 hänet vietiin Krakovan oikeustalolle ja tuomittiin kuolemaan. Mandel hirtettiin vuonna 1948. ==Kirjallisuutta== *Brown, D. P.: The Camp Women: The Female Auxiliaries Who Assisted the SS in Running the Nazi Concentration Camp System, Schiffer Publishing 2002 ISBN 0-7643-1444-0 ==Aiheesta muualla== *Jewish Virtual Library: elämäkerta Luokka:Holokaustin toteuttamiseen osallistuneet Luokka:Itävaltalaiset teloitetut Luokka:Sotarikoksista teloitetut Luokka:SS-naisavustajat Luokka:Vuonna 1912 syntyneet Luokka:Vuonna 1948 kuolleet
Moskovan filharmoninen orkesteri

Moskovan filharmoninen orkesteri on Venäjän pääkaupungissa Moskovassa toimiva sinfoniaorkesteri. Samuil Samosud perusti sen vuonna 1951. Nykyisellä nimellään orkesteri on toiminut vuodesta 1953 lähtien. Moskovan filharmonisen orkesterin pitkäaikaisin kapellimestari oli Kiril Kondrašin, jonka johdolla se ensiesitti esimerkiksi Dmitri Šostakovitšin neljännen ja kolmannentoista sinfonian. == Musiikilliset johtajat == * Samuil Samosud (1951–1957) * Kiril Kondrašin (1960–1975) * Dmitri Kitajenko (1976–1990) * Vasili Sinaiski (1991–1996) * Mark Ermler (1996–1998) * Juri Simonov (1998–) Luokka:Moskovan kulttuuri Luokka:Venäläiset sinfoniaorkesterit
Herodes Arkhelaos

Herodes Arkhelaos (23 eaa. – noin 18 jaa.) oli Samarian, Juudean ja Edomin etnarkki vuosina 4 eaa. – 6 jaa. Hänen vanhempansa olivat Herodes Suuri ja Malthake. Herodes Antipas oli hänen veljensä ja Herodes Filippos hänen velipuolensa. Herodes testamenttasi Juudean pojalleen Arkhelaokselle, vaikka olikin aikaisemmin aikonut jättää sen Antipaalle. Armeija julisti Arkhelaoksen kuninkaaksi, mutta tämä halusi Rooman keisari Augustuksen suostumuksen ennen kuin hän itse julistautuisi kuninkaaksi. Roomassa häntä vastustivat Antipas ja monet muut juutalaiset, mutta vuonna 4 eaa. Augustus nimitti Arkhelaoksen Juudean, Samarian ja Edonin etnarkiksi. Arkhelaos nai veljensä Aleksanterin lesken Glafyran, vaikka hänen ensimmäinen vaimonsa ja Glafyran toinen mies oli vielä elossa. Juutalaiset syyttivät Arkhelaosta julmuuksista ja Augustus määräsi hänet karkotettavaksi Galliaan. Tämän jälkeen Juudeasta tuli Rooman provinssi. == Aiheesta muualla == * King Herod Archelaus – Livius.org Luokka:Herodesten hallitsijasuku Luokka:Juudan kuninkaat Luokka:Juutalaiset Rooman keisarikunnassa Luokka:Vuonna 23 eaa. syntyneet Luokka:10-luvulla kuolleet
Nána Moúschouri

Ioánna ”Nána” Moúschouri (, kansainvälisesti usein Nana Mouskouri, s. 13. lokakuuta 1934 Chaniá, Kreeta, Kreikka) on kreikkalainen laulaja, joka asuu Sveitsissä. Hän on levyttänyt tunteellisia lauluja rakkaudesta ja kaipauksesta liki viidenkymmenen vuoden ajan. Hän on ollut myös UNICEFin hyvän tahdon lähettiläs. Moúschouri on yksi kaikkien aikojen eniten äänitteitä myyneistä naisartisteista. Hänen levyjään on arvioitu myydyn 200–300 miljoonaa kappalettaUniversal.de Universal.fr . Moúschouri edusti Luxemburgia vuoden 1963 Euroviisuissa laululla "A force de prier", mutta jäi kahdeksannelle sijalle. Vuoden 2006 Euroviisuissa Ateenassa hän aloitti lauluehdokkaiden äänestysajan kääntämällä tiimalasin. Moúschouri on käynyt esiintymässä Suomessa muutaman kerran, viimeksi vuosina 2000 ja 2005 Finlandia-talossa. Hän teki jäähyväiskiertueen 2005–2008. Vuosina 2013 ja 2014 oli kuitenkin vuorossa vuoden kestävä 80-vuotissyntymäpäiväkiertue "Happy Birthday Tour", esiintymismaina muun muassa Ranska, Belgia, Kanada, Espanja ja Kreikka. Hän julkaisi vuonna 2013 uuden kirjan Itinéraire intime. Hän oli Euroopan parlamentin jäsen Euroopan kansanpuolueen ryhmässä vuosina 1994–1999. Moúschouri on naimisissa tuottajansa André Chapellen kanssa, ja hänellä on takanaan yksi eroon päättynyt avioliitto. Moúschourilla on kaksi lasta, Héléne ja Nicolas. == Lähteet == ==Aiheesta muualla== * Viralliset kotisivut * Monipuolinen sivusto * Fansite Netherlands Nana Mouskouri (suomeksi) * ===Kirjallisuutta=== * Chanter ma vie (Grasset 1989) * To ónoma mou eínai Nána (Το όνομα μου είναι Νάνα, Λιβάνη 2006) Luokka:Kreikkalaiset laulajat Luokka:Luxemburgin euroviisuedustajat Luokka:Vuoden 1963 euroviisuedustajat Luokka:Kreikkalaiset europarlamentaarikot Luokka:Vuonna 1934 syntyneet Luokka:Elävät henkilöt
Rusko (täsmennyssivu)

Rusko tarkoittaa seuraavia: * Rusko, kunta Suomessa * Rusko, kaupunginosa Oulussa * Rusko, kaupunginosa Tampereella * rusko, ruskea hevonen * rusko, taivaanrannan värikäs hohde auringon noustessa tai laskiessa. * Rusko, brittiläinen dubstep-tuottaja
Grasshopper Club Zürich

Grasshopper-Club Zürich, lyhennettynä GCZ, on sveitsiläinen urheiluseura Zürichistä. Seura on perustettu jo vuonna 1886. Seuralla on myös salibandyjaosto. Grashopper on sveitsiläisen seurajalkapalloilun menestynein joukkue 27 mestaruudellaan ja 19 cupvoitollaan. Saman kaupungin toista joukkuetta FC Zürichiä sekä FC Baselia vastaan pelatut ottelut ovat kauden kohokohtia. == Saavutukset == * Sveitsin-mestaruudet (27): 1898, 1900, 1901, 1905, 1921, 1927, 1928, 1931, 1937, 1939, 1942, 1943, 1945, 1952, 1956, 1971, 1978, 1982, 1983, 1984, 1990, 1991, 1995, 1996, 1998, 2001, 2003 * Sveitsin cupin mestaruudet (19): 1926, 1927, 1932, 1934, 1937, 1938, 1940, 1941, 1942, 1943, 1946, 1952, 1956, 1983, 1988, 1989, 1990, 1994, 2013 * Sveitsin liigacupin mestaruudet (2): 1973, 1975 * Sveitsin supercupin mestaruudet (1): 1989 == Kuuluisia entisiä pelaajia == * Alfred Bickel * Stéphane Chapuisat * Alain Sutter * Reto Ziegler * Patrick Müller * Ciriaco Sforza * Johann Vogel * Giovane Élber * Ove Grahn * Kurt Jara * Papa Bouba Diop * Günter Netzer == Entisiä päävalmentajia == * Miroslav Blažević (1983–1985) * Kurt Jara (1986–1988) * Ottmar Hitzfeld (1988–1991) * Leo Beenhakker (1992–1993) * Christian Gross (1993–1997) * Rolf Fringer (1998) * Roy Hodgson (1999–2000) * Hans-Peter Zaugg (2000–2001) * Marcel Koller (2001–2003) * Krasimir Balăkov (2006–2007) * Hanspeter Latour (2005–2006, 2007–2009) * Ciriaco Sforza (2009–2012) * Uli Forte (2012–2013) * Michael Skibbe (2013–2015) * Thorsten Fink (2018–2019) Luokka:Sveitsiläiset jalkapalloseurat Luokka:Zürichin urheilu
Stélla Chaskíl

Stélla Chaskíl (, syntyjään Stéla Gechaskél, Στέλα Γεχασκέλ, nimi usein muodossa Stella Haskil, 1918 – 27. helmikuuta 1954) oli kreikkalainen rebetiko-musiikkia esittänyt laulaja. Hän syntyi Thessalonikissa ja oli juutalaista alkuperää. Chaskíl aloitti levytysuransa toisen maailmansodan jälkeen ja esiintyi muiden muassa Márkos Vamvakáriksen, Apóstolos Chatzichrístoksen ja Stellákis Perpiniádiksen kanssa. Hän kuoli Ateenassa vuonna 1954. Luokka:Kreikkalaiset laulajat
Adriano (jalkapalloilija, 1979)

Adriano (oik. Adriano Vieira Louzada, s. 3. tammikuuta 1979 Rio Branco, Acre, Brasilia) on brasilialainen jalkapalloilija, joka edustaa Rio Branco Football Clubia. 180 senttimetriä pitkän Adrianon pelipaikka on hyökkääjä. Adriano on pelannut koko ammattilaisuransa ajan joko kotimaassaan Brasiliassa tai Portugalissa. Ensimmäiset neljä ammattilaiskauttaan hän edusti brasilialaisia Portuguesan ja Palmeirasin joukkueita, kunnes siirtyi kaudeksi 2002/2003 Madeiralle CD Nacionalin riveihin. Adriano pelasi Nacionalissa kolme kautta, joiden jälkeen hän teki ensin pikavisiitin kotimaahansa Cruzeiron joukkueeseen, ja muutti pian sen jälkeen takaisin Portugaliin FC Portoon. Jo ensimmäinen kausi Portossa (2005/2006) sujui Adrianolta mainiosti. Pelaamissaan 15 sarjaottelussa hän teki seitsemän maalia ja lisäksi kausi päättyi sekä Portugalin liigamestaruuden että Portugalin Cupin voitonjuhliin. ==Aiheesta muualla== *Adriano FootballDatabase-tietokannassa Luokka:Brasilialaiset jalkapalloilijat Luokka:Vuonna 1979 syntyneet Luokka:Elävät henkilöt
Pelastakaa julkut

Pelastakaa julkut () on alun perin brittiläinen tosi-TV-sarja, jossa joukko vähemmän tunnettuja julkisuuden henkilöitä elää ja kilpailee viidakossa alkeellisissa olosuhteissa. Formaattia on toistettu lukuisia kertoja kertaa brittitelevisiossa, ja lisäksi Yhdysvalloissa, Unkarissa, Saksassa, Ranskassa ja Ruotsissa. Tyypillisiä osallistujien nimikkeitä ovat entinen laulaja, laulajan entinen poikaystävä, televisiojuontaja, poliitikon tytär, malli, entinen urheilija ja entisen urheilijan entinen vaimo. Britanniassa sarja on saanut National Television Awards-palkintoja, 2012 parhaan tositelevisio- ohjelman ja 2013 parhaan viihdeohjelman palkinnon. Syksyllä 2021 tiedottettiin, että ohjelmasta on tulossa suomalainen versio, jonka juontajina nähdään Aku Hirviniemi ja Janne Kataja. Ohjelman esittäminen alkoi MTV3-kanavalla tammikuussa 2022. == Lähteet == Luokka:Selviytymisohjelmat Luokka:Brittiläiset tositelevisiosarjat Luokka:ITV:n televisio-ohjelmat
Henry Wirz

Henry Wirz (marraskuu 1822 – 10. marraskuuta 1865) oli Andersonvillen sotavankileirin johtaja Yhdysvaltojen sisällissodan aikana. Wirz syntyi Zürichissä Sveitsissä ja muutti Yhdysvaltoihin 1840-luvun lopulla. Hän asettui lopulta Louisianaan. Wirz oli sotilasarvoltaan kapteeni. Sisällissodan syttyessä hän liittyi etelävaltioiden armeijaan, ja mm. kävi Euroopassa konfederaation presidentin Jefferson Davisin lähettämänä. Lopulta hänestä tuli vangituille unionin sotilaille tarkoitetun sotavankileirin komentaja Andersonvilleen, Georgiaan. Leirillä menehtyi ainakin 13 000 vankia aliravitsemukseen ja tauteihin. Sodan jälkeen Wirz asetettiin syytteeseen ja hirtettiin Washingtonissa 1865. Hänestä tuli ainoa sisällissodan jälkeen sotarikoksista tuomittu. Leiristä on tehty myös elokuva nimeltä "Andersonville – kuoleman kenttä". Siinä Wirziä esitti Jan Triska. Luokka:Yhdysvaltalaiset rikolliset Luokka:Yhdysvaltalaiset sotilaat Luokka:Sotarikoksista teloitetut Luokka:Vuonna 1823 syntyneet Luokka:Vuonna 1865 kuolleet
Herodes Antipas

Herodes Antipas (lyhennys nimestä Antipatros, 20 eaa. – 39 jaa.) oli Herodes Suuren poika, joka hallitsi kolmasosaa isänsä valtakunnasta. Herodes Suuren kuollessa vuonna 4 eaa. Antipas sai hallittavakseen Galilean ja Peraian. Hänen kaksi veljeään Arkhelaos ja Filippos jakoivat loput valtakunnasta. Antipas kukisti heti aluksi kapinan, joka oli puhjennut Herodes Suuren kuoleman jälkeen. Hän jatkoi myös isänsä rakennusohjelmaa ja rakennutti muun muassa Tiberiaan kaupungin, joka oli nimetty keisari Tiberiuksen mukaan. Hän avioitui Fasaeliin kanssa, joka oli Arabia Petrean kuninkaan Aretas IV Filopatriin tytär. Antipas erosi kuitenkin hänestä ja meni uusiin naimisiin Herodiaan kanssa, joka oli hänen velipuolensa Filippoksen vaimo ja hänen velipuolensa Aristobuloksen tytär. Tästä Antipasta arvostelivat muun muassa Johannes Kastaja ja Josefus. Uuden testamentin mukaan Herodes teloitutti Johannes Kastajan. Vuonna 36 syttyi sota Aretasta vastaan, minkä vuoksi Antipas lopulta syrjäytettiin. Lopulta Caligula karkotti Antipaan Gallian Lugdunum Convenarumiin (nykyisin Saint-Bertrand-de-Comminges) ja antoi hänen hallitsemansa alueet Herodes Agrippalle. ==Herodes Antipas kirjallisuudessa ja elokuvissa == Herodes Antipas esiintyy sivuhenkilönä joissakin Jeesuksen kärsimyshistoriaa käsittelevissä elokuvissa, kuten Mel Gibsonin The Passion of the Christ vuodelta 2004. Lisäksi hänen hahmonsa esiintyy vuonna 1973 Jesus Christ Superstar -musikaalin elokuvaversiossa ja vuonna 1965 ensi-iltansa saaneessa elokuvassa The Greatest Story Ever Told. Hän on hahmona myös vuonna 1977 valmistuneessa italialais-brittiläisessä televisiosarjassa Jesus of Nazareth. Elokuvien Herodes Antipas on naismainen, hovinsa naisten ja erityisesti puolisonsa Herodiaan ohjailema ruhtinas. Asko Sahlberg julkaisi vuonna 2013 historiallisen romaanin Herodes (WSOY ISBN 978-951-0-39546-2). Siinä karkotuspaikassaan elelevä vanha tetrarkki muistelee elämänsä kulkua. Häntä vaivaa suurena profeettana pitämänsä Johannes Kastajan kohtalo. Lisäksi hän pohtii hallitsijan asemaa melko pessimistisesti: onko hallitsija vapaa vai onko hänet asemansa vuoksi pakotettu tiettyihin rikoksiin? Kumpi on pelottavampaa: lähestyvä kuolema vai hänen elämänsä elämä? Onko hän sittenkin tehnyt suurimman rikoksen itseään kohtaan? == Lähteet == == Aiheesta muualla == * Herodes Antipas (tai Herodes) suomenkielisessä Raamatussa (1933/1938) Luokka:Herodesten hallitsijasuku Luokka:Juudan kuninkaat Luokka:Uuden testamentin henkilöt
Talampayan kansallispuisto

Talampayan kansallispuisto on 2 150 km² laajuinen kansallispuisto Argentiinassa La Riojan maakunnan keskiosissa. Alue nimettiin kansallispuistoksi vuonna 1997 ja vuonna 2000 UNESCOn maailmanperintökohteeksi yhdessä Ischigualaston puiston kanssa. Talampayan perustettiin suojelemaan alueen merkittäviä arkeologisia ja paleontologisia jäännöksiä. Noin 1 500 metriä merenpinnan yläpuolella olevassa puistossa on kauniita maisemia ja tyypillinen vuoristoilmaston eläimistö ja kasvisto. Puistosta on löytynyt dinosaurusten fossiileita, tosin ei yhtä merkittäviä kuin Ischigualastosta, ja alkuperäisasukkaiden jäänteitä, kuten kalliopiirroksia. Talampayan solassa on näyttäviä kivimuodostelmia, jotka kohoavat 143 m:n korkeuteen. Sola on kapeimmillaan vain kahdeksan metriä leveä. == Lähteet == == Aiheesta muualla == * Ischigualasto ja Talampayan kansallispuisto UNESCOn sivuilla * Travel Planner – Parque Nacional Talampaya Luokka:Argentiinan kansallispuistot Luokka:Unescon maailmanperintökohteet Argentiinassa Luokka:La Riojan maakunta (Argentiina)
Puukengurut

Puukengurut (Dendrolagus) on kenguruiden (Macropodidae) heimoon kuuluva suku, jossa on neljätoista lajia. Niitä tavataan Uuden-Guinean sademetsissä, Australian Queenslandissa ja sille välille jäävillä saarilla. Puukengurut saattavat ensivilkaisulta näyttää häntäapinoilta, mutta lähempi tarkastelu paljastaa ne kenguruiksi: niillä on pitkät takaraajat, kummassakin jalkapohjassa polkuanturat, terävä kuono ja kolmikulmaiset korvat. Puukengurut ovat sopeutuneet elämään puissa; niillä on varpaissa pitkät käyrät kynnet, jotka helpottavat puissa kiipeilyä. Vaikka puukengurut elävät osittain puissa, ovat ne kuitenkin ketterämpiä maalla liikkuessaan. Maan pinnalla ne selviytyvät esteistä helposti loikkimalla niiden yli. Puukengurut syövät hedelmiä ja meheviä lehtiä. Suvun neljästätoista lajista vain kaksi on luokiteltu elinvoimaisiksi IUCN:n punaisessa kirjassa, muilla on jonkun tason uhanalaisuusluokitus. Sekä Papua-Uudessa-Guineassa että Australiassa alkuperäisasukkaat ovat arvostaneet puukenguruiden taljoja. Niitä on aikaisemmin metsästetty myös ravinnoksi.Deletion fro Appendix II Proposals resulting from reviews by the Animals and Plants Committees CITES == Lähteet == == Aiheesta muualla == *Dendrolagus ARKive Luokka:Kengurut
Armenian filharmoninen orkesteri

Armenian filharmoninen orkesteri () on Armenian pääkaupungissa Jerevanissa toimiva sinfoniaorkesteri. Se perustettiin vuonna 1924. Orkesterin kotisali on Hatšaturjan-sali Jerevanissa, jonka lisäksi se on esiintynyt Venäjällä, Yhdysvalloissa, Kanadassa, Itävallassa, Saksassa, Ranskassa, Espanjassa, Portugalissa, Yhdistyneessä kuningaskunnassa, Iranissa, Arabiemiraateissa, Libanonissa, Kyproksella, Kreikassa ja Turkissa. Armenian filharmonisen orkesterin nykyinen ylikapellimestari on Eduard Topchjan. Orkesteri on levyttänyt muun muassa ASV Recordsille. == Ylikapellimestarit == * Arshak Adamian (1924–1926) * Aleksandr Spendiarian (1926–1928) * Souren Charekian (1928–1932) * Gevork Budaghian (1932–1933) * Konstantin Saradžev (1941–1945) * Michael Maluntsian (1945–1960) * Ohan Durian (1960–1965) * Michael Maluntsian (1966–1967) * Ruben Vardanian (1967–1970) * Aram Katanian (1970–1973) * David Khanjian (1974–1981) * Valeri Gergijev (1981–1985) * Rafael Mangassarian (1985–1986) * Martin Nersissian (1986–1987) * Vahagn Papian (1987–1989) * Loris Tjeknavorian (1989–1998) * Michael Avetissian (1998–1999) * Loris Tjeknavorian (1999–2000) * Eduard Topchjan (2000–) == Aiheesta muualla == * Viralliset sivut Luokka:Armenian musiikki Luokka:Sinfoniaorkesterit
SPL

Lyhenteet SPL ja Spl voivat tarkoittaa: * Saksanpaimenkoiraliitto, saksanpaimenkoiraharrastajien yhdistys * Scottish Premier League * Shakespeare programming language, ohjelmointikieli * Sound Pressure Level, äänenpaineen taso * Standard PHP Library * Sun Public License * Suomen Palloliitto * Suomen Pankkimiesliitto, ammattiliitto 1946–1968 * Suomen Poliisien Liitto, ammattiliitto 1923–1995 * Suomen Potkunyrkkeilyliitto * Suomen Purjehtijaliitto * Suomen Putkimiesliitto, ammattiliitto 1950–1957 * Suomen Puutyöväen Liitto ammattiliitto 1931–197x (vuodesta 1960 Suomen Puunjalostusteollisuustyöntekijäin Liitto) * Suomen Puutyöntekijäin Liitto, ammattiliitto 1905–1925 * Simpeleen rautatieasema (Spl), liikennepaikkalyhenne
Ala-Malmi

Ala-Malmi () on Malmin peruspiiriin kuuluva osa-alue Koillis-Helsingissä, pääradan itäpuolella ja Lahdenväylän länsipuolella. Ala-Malmilla asuu noin viisi ja puoli tuhatta henkilöä. Työpaikkoja löytyi erityisesti kaupan ja julkisten palvelujen parista, yhteensä alue tarjosi työtä 4345 ihmiselle (31.12.2003). Ala-Malmille on 2010-luvulla rakennettu omaleimainen, aivan uusi asuinalue Ormuspelto, jonka kylkeen kaavoitettu myös Pikitehtaankorttelit ja pikaraitiotie Viima. Alueella sijaitsevat muun muassa Malmitalon kulttuurikeskus ja kirjasto, Malmin uimahalli, sosiaaliviraston toimipiste, useita päiväkoteja ja kouluja sekä ammattiin johtavaa koulutusta tarjoavia opinahjoja. Näihin kuuluvat * Haaga-Helia ammattikorkeakoulu Malmin kampus (Hietakummuntie 1A) * Hietakummun ala-asteen koulu (Hietakummuntie 1) * Karviaistien koulu (Karviaistie 1) * Perho Liiketalousopisto (Hietakummuntie 1A) * Stadin ammattiopisto (Vilppulantie 14, Latokartanontie 16) Alueen eteläosissa, Kehä I:n, Lahdenväylän, Ketokivenkaaren ja Pihlajamäentien välillä sijaitsee vuonna 1890 perustettu, ajan saatossa kasvanut Malmin hautausmaa. ==Lähteet== * Helsinki alueittain (2005). Malmin peruspiirin aluejako ja tilastotietoja. * Malmin palvelut Opas 2006. === Viitteet === ==Aiheesta muualla== * Ala-Malmin peruskoulu * Karviaistien koulu - Noin 80 oppilaan erityiskoulu. * Hietakummun ala-asteen koulu * Liiketalousopisto Helsinki-Malmi * Helsingin sosiaali- ja terveysalan oppilaitos - Suomen suurin sosiaali- ja terveysalan oppilaitos (1900 opiskelijaa, 2 toimipistettä). * Ormuspelto, Wikipedia-artikkeli Luokka:Malmi Luokka:Helsingin osa-alueet
Ylä-Malmi

Ylä-Malmi () on Malmin peruspiiriin kuuluva osa-alue Koillis-Helsingissä, pääradan ja Malmin rautatieaseman länsipuolella. Ylä-Malmilla asuu noin 6 600 henkeä (2013) ja työpaikkoja siellä on 4 050 (31.12.2003). Alueella sijaitsee useita päiväkoteja, Malmin ala-asteen koulu ja Malmin yläaste. Lisäksi Ylä- Malmilla sijaitsee Malmin peruspiirin alueen terveysasemana toimiva Malmin sairaala (Talvelantie 6) ja suuren Malmin evankelis-luterilaisen seurakunnan kirkko. ==Kuvagalleria== File:Piilikuja 1–3 apt building.jpg|Luhtitalo Kotinummentiellä. File:MKT-2021.jpg|Asuintaloksi muutettu MKT-tehtaiden konttorirakennus. File:Viljatie - panoramio.jpg|Malmin poliisitalo File:Ylä- Malmintori - panoramio.jpg|Vanha puutalo Ylä-Malmintorilla. File:Kirkonkyläntie - Malmi, Helsinki C IMG 7407.jpg|Kirkonkyläntietä. ==Lähteet== * Helsinki alueittain (2005). Malmin peruspiirin aluejako ja tilastotietoja. * Malmin palvelut Opas 2006 ===Viitteet=== == Aiheesta muualla == Luokka:Malmi Luokka:Helsingin osa-alueet
Alien (Kyyrian albumi)

Alien on Kyyria-yhtyeen toinen albumi vuodelta 1997. Levy äänitettiin Woodhouse Studiossa Woodhouse Studio -sivusto, Hagenissa, Saksassa 1996. Julkaisupäivämäärä oli 24. helmikuuta 1997, ja tuottajana toimi Kyyria. == Kappaleet == # # # # # # # # # # # # # ===Muut mainittavat=== Kappale "P.O.E." on myös julkaistu videona vuonna 2005 "Jyrki Lost Tapes Vol. 2" -kokoelmalla Singlenä julkaistu kappale "Mind the Light" julkaistiin myös kokoelmalevyllä Metalliliitto 2. Studiossa yhtye äänitti myös kappaleen Bat Meets the Purple, jonka levy-yhtiö Gun Records julkaisi vuonna 1996 kokoelmalla GUN - Great Unlimited Noises. == Kokoonpano == * Ville Tuomi – laulu * Mig Masta Tanner – kitara * Nico Etelävuori – basso * Dick Domestic Blues MF – koskettimet * Gas Lipstick – rummut === Vierailijat === * Sami Yli-Sirniö – sitar * Hybrid Children – taustalaulu "juopuneena kuorona" == Singlet == * Mind the Light (1996) == Lähteet == == Aiheesta muualla == * * Luokka:Vuoden 1997 albumit Luokka:Kyyrian albumit